Anika Pieterse & Jonathan Anderson - 24 November 2012 - Limpopo
Thread: Anika Pieterse & Jonathan Anderson - 24 November 2012 - Limpopo
28-11-2012, 10:12 PM #1
Repost of an article in the Beeld
"Die ma van ’n jong vrou wat Saterdagaand saam met haar verloofde naby Settlers in Limpopo verongeluk het, het in gietende reën langs haar dogter se lyk gelê en huil.
“Here, laat sy nog net een keer met my praat,” het Marika Pieterse langs haar dogter, Anika (21), se lyk gesmeek.
Anika en Jonathan Anderson (24), haar verloofde, was omstreeks 21:00 op ’n geel Suzuki TL 1000-motorfiets op pad na vriende wat in die Settlers-distrik woon. Hulle sou Sondag aan die Toy Run-liefdadigheidsaamtrek by die Carousel-casino naby Pretoria deelgeneem het.
Motoriste wat die ongeluk sien gebeur het, het gesê die bestuurder van ’n Toyota Yaris het vermoedelik ’n U-draai oor die pad gemaak toe die motorfiets daarmee gebots het. Anika is op die toneel dood.
Die bestuurder en twee insittendes van die motor is met ligte beserings na die provinsiale hospitaal in Bela-Bela (Warmbad) geneem.
Marika Pieterse het op haar Facebook-blad geskryf: “Ai my lief, ek wens net jy was nog wakker toe ek by jou kom. Ek het jou vasgehou, maar jy kon my nie voel nie. Ek het jou koue lippies gesoen, maar jy het dit nie gevoel nie.”
André Pieterse, Anika se pa, het gesê sy dogter het op 8 Oktober haar 21ste verjaardag gevier. Sy en Anderson sou in September aanstaande jaar trou.
Anderson is ook na die provinsiale hospitaal in Bela-Bela geneem. Hy het beenbreuke en kopbeserings, het Martie Jonker, ’n paramedikus van Tromar-ambulansdiens, gesê.
Anderson se ouers, Piet en Alida Venter van Secunda, was op vakansie in Scottburgh in KwaZulu-Natal toe hulle van die ongeluk hoor. Lukas van Zyl, ’n oom van Anderson, is inderhaas van Secunda na Bela-Bela.
Anderson is dood voordat hy na die Unitas-hospitaal in Centurion oorgeplaas kon word.
Hy word Donderdag om 11:00 uit die NG Rondekerk in Secunda begrawe. Pieterse sal Vrydag begrawe word."
RIP yongsters - condolences to the family and friends
28-11-2012, 10:43 PM #2
terrible to read this. May God comfort those family & friends left behind
http://forum.thinkbike.co.za/signatu...pic6115_11.gif Be kinder than necessary, for everyone you meet is fighting some kind of battle
29-11-2012, 06:18 AM #3
Dit is baie hartseer om hierdie te lees. Mag God se genade met hierdie familie en vriende wees.
29-11-2012, 06:45 AM #4
RIP young ones....
29-11-2012, 07:57 AM #5
RIP! Condolences to those left behind!
29-11-2012, 11:58 AM #6
RIP Jonathan and Anika. Ride the skyways in peace together.
Strongs to the family and friends.